สวัสดีค่ะ พึ่งดูดมดลูกวันที่11ก่อนนอนกินยาคุมแอนนา เผลอมีเพศสัมพันธ์กับแฟนวันที่12 และไปฝังเข็มวันที่13 แบบนี้มีโอกาสท้องง่ายไหมคะ
สวัสดีค่ะ หากเพิ่งขูดมดลูก หรือใช้เครื่องมือดูดสุญญากาศ (เพื่อทำแท้ง) ไปวันที่ 11 ก.พ. การมีเพศสัมพันธ์ในวันที่ 12 ก.พ. โอกาสในการตั้งครรภ์นั้นยังถือว่าไม่น่ามี ส่วนการทานยาคุมกำเนิดยี่ห้อแอนนา หลังจากที่มีเพศสัมพันธ์ไปแล้วนั้น จะไม่สามารถช่วยป้องกันการตั้งครรภ์ได้ อย่างไรก็ตาม เมื่อเริ่มฝังยาคุมกำเนิดในวันที่ 13 ก.พ. แล้ว หลังจากนี้ไป 7 วัน ยาฝังก็จะออกฤทธิ์ในการป้องกันการตั้งครรภ์ได้แล้ว และควรหยุดทานยาคุมกำเนิดไปแต่ทั้งนี้ หากเพิ่งขูดมดลูกไป ควรงดการมีเพศสัมพันธ์ไปก่อนอย่างน้อย 2 สัปดาห์ค่ะ เพื่อป้องกันการติดเชื้อในมดลูกค่ะ เพราะหากมีการติดเชื้อเกิดขึ้น ก็จะทำให้มีอาการปวดท้องน้อยเรื้อรัง มีตกขาวที่ผิดปกติ และส่งผลต่อการมีบุตรยากในอนาคตได้ค่ะ